Vey In U san dafu. Vey In U (736 - 825)ning «Chunchjoudan g‘arbga o‘tadigan tog‘ irmog'i yonida» she’ridan parcha. Shabnam yerga qo‘ndi, oppoq shabnam … - oyning manguligi va oy nuri haqidagi xitoylik mashhur shoir va faylasuf Su Shining «Qizil devor» nomli nasriy dostonidagi satr. Qaqnuslar minorasi - bu yerda: hukmdor saroyi. Umrboqiylik eliksiri - Xitoy mifologiyasiga ko‘ra, oyda bir quyon yashaydi va hovonchada umrboqiylik baxsh etuvchi dori (eliksir) tayyorlaydi. Hamma joyda yer bor, uning ustida osmon ... - Uzoq Sharqdagi madaniy tasavvurlarga ko‘ra osmon - faol boshlang‘ich, hukmdor; yer - nofaol boshlang‘ich, xalq. Ikkalasi ham bir-birisiz mavjud bo‘la olmaydi. Bu she’r hukmdor xalqsiz yashay olmasligi kabi shoir ham yolg‘iz yashay olmasligi, buning yomon ekanligi haqidadir. Lekin buning bir yaxshi jihati bor: hukmdorning noloyiq amaldorlari bilan munosabatlari («Chang g'arb tomondan bu yergacha yetib kelolmaydi»). “U yerlarda quloqni yuvishning keragi yo‘q.” Parchada tarkidunyo qilgan Syuy Yu haqidagi xitoy rivoyatiga ishora qilinmoqda. Bir kuni hukmdor Yao Syuy Yuning donishmandligi haqida eshitib, unga taxt taklif qilganida Syuy Yu buni quloqlariga nisbatan haqorat deb bilib, o‘zi yaqinida yashagan Inchuan daryosi suvida quloqlarini yuvadi. Syan - Xitoyning Xuan viloyatidagi Duntin nomli katta ko‘lga quyiluvchi daryo. Bu haqda koreys she’riyatida ko‘p kuylangan. Rivoyatlarga ko‘ra, bu daryoda afsonaviy hukmdor Shunning ikki xotini erlari vafot etgan joyga, janubga yo‘l olayotganlarida uning ikki xotini shu daryoda cho‘kib o‘lganlar. Shu bois bu ko‘l va daryo bir necha marotaba Uzoq Sharq she’riyatida tilga olingan. Yarim tunda qayoqqadir qarg‘alar uchar? Dunyodan uyatni yuvib tashlaydi? - bu parchada tarixiy voqeaga ishora qilinyapti. 817-yili Xitoyda qo‘zg‘olon ko‘tariladi. Qo‘zg‘olonchilar berkingan qal’a qattiq qor yog‘gan payti ayyorlik bilan bosib olinadi. Zukko qo‘mondon qal’a atrofidagi ko‘ldagi o‘rdak va g‘ozlarini qo‘rqitishni buyuradi. Qushlarning shovqini qamalga olingan askarlar uchun qo‘shinlarning harakati sifatida qabul qilingan. Qal’a taslim bo‘ladi, isyonchilar boshlig‘i «aybini bo‘yniga oladi». Davlat ishlarida ahvol yaxshilanadi, ya’ni «uyat yuviladi». Endilikda shoirni surgun qilib yuborgan podshoh shoirning surgun qilinishiga sababchi bo‘lgan noloyiq amaldorlar qurshovida qoladi. Endi hech kim xatolarni tuzatishga harakat qilmaydi. Veyshuy - Chjou imperatori U Van (12 -asr) davrida yashagan donishmand Szyan Taygun baliq tutgan daryo. Shoir aytadiki, hech kim bunday hayot tarzida yashamagan. Qadimgi donishmandlar ham xuddi shunday ish tutganlar. Oxir-oqibatda o ‘z hukmdorlarining maslahatchisiga aylangan ikki donishmand bekorga aytib o‘tilmagan ko‘rinadi. Shoir surgunni vaqtinchalik quvg‘in deb biladi. vey in u